[{"text_idx": "#000000", "text": "La dua LingvaFest\u2019 en Slovakio"}, {"text_idx": "#000002", "text": "Vere granda, sukcesa, bunta arang\u0302o, dedic\u0302ita al lingvoj kaj kulturoj \u2013 tia estas lingva festivalo \u201cLingvaFest\u2019\u201d, kiu okazis la 26-27an de septembro en Bratislavo, Slovakio. G\u0302i allogis c\u0302irkau\u0306 2500 partoprenantojn, okazis entute 107 programeroj, prezentig\u0302is 30 ekspoziciantoj. Kaj grava informo: g\u0302i estas organizita de Esperantistoj!"}, {"text_idx": "#000007", "text": "La festivalon gastigis la Ekonomia Universitato de Bratislava. G\u0302ia programo (entute 107 eroj!) estis dividita je kvar c\u0302efaj partoj: prelegoj, uzinoj (kreivaj metiejoj), rapidkursoj, kultura programo (koncertoj). Aldone pretis 30 ekspoziciantoj \u2013 multaj vere bone preparig\u0302is, kaj eblis, ekzemple, gajni librolegilon au\u0306 trisemajnan lingvo-kurson en Hispanio. Prezentig\u0302is pluraj famaj personoj: slovakaj verkistoj, kantistoj, sciencistoj... Sed ne mankis ankau\u0306 alilandaj partoprenantoj: ekzemple, la kroata poligloto-slavisto Anton Lisjak, la irlanda poligloto-esperantisto kaj diplomato Sea\u0301n O\u0301 Riain kaj aliaj."}, {"text_idx": "#000008", "text": "E@I mem prezentis en sia budo diverstipajn lingvajn projektojn, kiujn g\u0302i realigas dum lastaj jaroj. Ne mankis viva prezento de la plej lasta: Vortoj \u2013 danctapis\u0302a komputila ludo, kiu kombinas lingvolernadon kun dancado-saltado (). La ludo ig\u0302as pli kaj pli populara kaj jam estas unuaj lernejoj en Slovakio, kiuj ac\u0302etis g\u0302in por uzado kun siaj studentoj."}]